﻿ Фалун Гонг новинарски бюлетин (13) – май 2009 г.
Фалун Гонг новинарски бюлетин (13) – май 2009 г.
Ню Йорк Таймс: „ С нов софтуер Иран и други страни надхитрят цензура в мрежата”
„До есента на миналата година над 400 000 иранци четяха новини по интернет, преодолявайки интернет цензурата. Софтуерът обаче не бе създаден от иранци, а от китайски компютърни експерти, подкрепящи Фалун Гонг, духовно движение което е потискано по жесток начин от китайското комунистическо правителство още от 1999 г.
... Подкрепящите Фалун Гонг компютърни специалисти създадоха система, по думите на експертите, която позволява на голяма група от хора, ползващи интернет, да преодолеят интернет блокадата създадена в страни с репресивни правителства. Всяка седмица, китайци ползващи интернет, получават повече от 10 милиона електронни писма и над 70 милиона съобщения с указания как да преодолеят китайската интернет блокада”.
Версия на английски език: http://www.nytimes.com/2009/05/01/technology/01filter.html
Нюз Лийдър (Спрингфийлд Мизури): „ Пожелание по случай деня на майката: Спрете преследването на вярата”
„ Името ми е Джин Пан. Аз съм дипломирала се студентка от „Мисури Стейт Юниверсити” в Спрингфийлд. Днес е тъжен ден за мен. Днес ще бъде първият Ден на майката, в който аз не мога да говоря с майка си. Тревожа се за нея. Тя бе задържана в продължение на девет месеца в Китай заради вярата си във Фалун Гонг...
Това не е първият път, когато майка ми е преследвана заради вярата й... През януари 2000 г., тя и още осем други практикуващи Фалун Гонг започнали да играят медитативните си упражнения в парка. Само след няколко минути всички били арестувани и отведени в местния полицейски участък. Още същата вечер арестуваните практикуващи били пребити жестоко в полицейския участък с електрошокови палки. След това ги затворили в тясна килия с голи циментови стени.”
Пълната версия на статията: http://www.news-leader.com/article/20090510/OPINIONS02/905100304/1006/OPINIONS/A+Mother+s+Day+wish++End+persecution+for+beliefs
Де Моане Реджистер: „ Жени разкриват мъченията си в китайски лагери”
„Докато седяха във всекидневната си в жилищния комплекс „Де Моане”, майка и дъщеря разказваха със спокоен глас за ужасите, преживени от тях в китайските затвори и лагери... Гуидженг Янг, пенсионирала се лекарка от Китай, разказа, че била под постоянно наблюдение. Около 40 затворника, които също били практикуващи Фалун Гонг, били карани денонощно да шият дрехи и ръкавици в тясна килия.
Който откажел да работи бил пребиван жестоко . Закопчавали ръцете му с белезници и го увесвали във въздуха в продължение на часове. Не им се давало храна, ако не работят бързо. Янг отслабнала от 75 килограма до 38 килограма. Била освободена по здравословни причини с опасност за здравето, след като прекарала две години мъчения в затвора.
Янг не разбрала, че докато била задържана съпругът й починал, а дъщеря й била арестувана веднага след погребението му. Дъщерята била две години в известния с лошата си слава трудов лагер „Масанцзя”.
Цялата версия на статията: http://www.desmoinesregister.com/article/20090426/NEWS03/904260379/-1/LIFE04
Писма до редакторите: „Изтъкнат китайски адвокат е в неизвестност”
„Някои преследвани практикуващи Фалун Гонг в Китай напоследък бяха подкрепяни от адвокати. Но трябва да бъде отбелязано, че самите адвокати поемат голям риск от репресии срещу тях самите, ако се опитват да помагат на клиентите си.
В тази връзка е и случаят с известния в Китай адвокат Гао Джишън, който бе отведен от полицията и е безследно изчезнал от почти четири месеца. Гао се обяви в защита на Фалун Гонг практикуващите и писа писма до лидера на китайската комунистическа партия Ху Цзинтао, призовавайки правителството да спре преследването на практикуващите. По тази причина той бе отведен и задържан от полицията, и подложен на нечовешки мъчения в продължение на два месеца. Гао описа бруталните мъчения, на които е бил подложен, в статия, публикувана във вестници извън Китай.”
Цялата статия: http://www.nytimes.com/2009/05/09/opinion/lweb09china.html
Повече за Гао и други адвокати, подкрепящи Фалун Гонг: http://www.faluninfo.net/topic/152/
Писма до редакторите (Ню Йорк Таймс): „ Китай и Фалун Гонг”
„По време на среща на Световната асоциация на психиатрите през 2004 г., Китайската асоциация на психиатрите се съгласи да позволи на независима група от представители да разследва показанията за насилствено „психиатрично лечение” на здрави Фалун Гонг практикуващи. Китайското правителство обаче забрани това с нареждане, като го нарече „намеса” във вътрешните работи на страната.
В последвалите години, много психиатри от Америка и други страни посетиха Китай, но не им бе позволена инспекция на психиатрични клиники. Докладите за злоупотреба с психиатрията в Китай продължават!”
Цялата статия: http://www.nytimes.com/2009/05/04/opinion/l04china.html
Повече по темата за употребата на психиатрични медикаменти срещу здрави Фалун Гонг практикуващи: http://www.faluninfo.net/topic/148/ ; http://www.faluninfo.net/topic/13/
Фалун Гонг новинарски бюлетин (12) – март 2009 г.
Специален новинарски бюлетин: Предварителен преглед на Олимпийските игри
Бюлетин 11: Наблюдение на човешките права на Фалун Гонг в Китай
Бюлетин 10: Наблюдение на човешките права на Фалун Гонг в Китай